
44                                                                                                                                    DR 31.10.2016                                    

 

Sepatutnya saya fikir isu perumahan mampu milik ini patut dikendalikan di bawah 
satu kementerian atau satu board atau satu suruhanjaya seperti apa yang dilakukan oleh 
Singapura dalam tahun 1960-an yang mana mereka ada Housing and Development Board 
yang menyelaras dan juga melaksanakan program-program rumah mampu milik untuk 
rakyat mereka dalam masa sepuluh tahun mereka telah berjaya untuk memberi peluang 
kepada rakyat untuk memiliki rumah mampu milik. Kemudian, daripada segi pemantauan, 
saya agak bimbang kerana apabila ia dilaksanakan oleh pelbagai badan pelbagai agensi, 
bagaimanakah kita hendak memastikan bahawa rumah-rumah ini diterima oleh sasaran dan 
tidak oleh mereka yang tidak sepatutnya. 

Tuan Yang di-Pertua, saya melihat bahawa minat untuk pemilikan rumah ini hanya 
dengan memberi subsidi dan kemudahan meminjam walaupun sasaran yang hendak 
dibantu itu kurang mampu dan kerajaan tidak berusaha gigih untuk menurunkan harga 
rumah yang dibina. Pihak swasta terus membina rumah mampu tengok oleh kebanyakan 
rakyat dan yang mampu dibeli oleh kumpulan sosioekonomi teratas 20 peratus dan rumah 
yang dilancarkan dalam negara kita ini, 50 peratus daripadanya atas daripada RM500,000. 

Jadi maknanya kita tidak akan selesai kerana wujud ketidakseimbangan ataupun 
ketidaksepadanan di antara permintaan rumah dengan persediaan rumah yang dibina di 
dalam negara kita. Bagaimana kerajaan boleh mengadakan polisi untuk memastikan 
bahawa rumah yang dibina itu walaupun kita mengatakan bahawa ini adalah swasta, 
mereka boleh membina rumah ikut suka mereka dan sebagainya tetapi pada akhirnya 
rakyat dilihat tidak mampu untuk membeli rumah-rumah ini semua.  

Saya juga risau kerana budaya berhutang di luar kemampuan kerana ghairah kita 
untuk memiliki rumah, maka mereka yang tidak mampu diberi peluang untuk mendapat 
subsidi dan kemudian dalam program step-up ataupun end financing ini, deposit akan diberi 
kepada mereka. Saya diberi tahu entah betul entah tidak, saya ingin mendengar penjelasan 
bahawa dalam program step-up and end financing ini, pembayaran bunganya sahaja 
hingga ke sepuluh tahun kemudian barulah peminjam ini akan bayar kemudian dalam masa 
mungkin 35 tahun untuk melangsaikan hutang rumah ini. Penggunaan Akaun 2 KWSP 
menyebabkan tanggungan bebanan hutang yang tinggi kepada rakyat terutamanya 
golongan muda yang belum berumah ini. 

Kerisauan saya juga ialah satu paradigma yang mana kita perlu memiliki rumah 
walaupun di luar kemampuan. Sepatutnya pemikiran kita ialah pemilikan rumah berhemah. 
Maknanya bila kita mampu, kita beli. Jadi peranan kerajaan di sini adalah untuk 
memastikan rakyat mampu, bagaimana boleh kita meningkatkan pendapatan rakyat supaya 
mereka mampu membeli rumah, bukan mereka tidak mampu tetapi beli selepas itu hutang 
yang dibayar sehingga oleh dua generasi.  

Jadi ini adalah antara perkara dan lagi satu saya tengok macam rumah PR1MA, 
dicarinya lokasi-lokasi strategik di dalam kawasan bandar. Memang inilah yang sebenarnya 
diingini orang, bukan kerana orang suka duduk dalam bandar. Akan tetapi rumah-rumah 
yang dibina di luar bandar, tidak ada kemudahan pengangkutan yang mudah sampai ke 
bandar tempat mereka kerja. Kalau kita lihat negara maju kadang-kadang, orang duduk 
jauh, berpuluh batu daripada bandar tempat mereka kerja dan oleh sebab 
pengangkutannya bagus, maka rakyat boleh sampai ke tengah bandar untuk bekerja.  

Saya tertarik dengan satu perkara yang saya baru tahu sebenarnya dan agak 
teruja tetapi mungkin kementerian dan juga arkitek, perancang bandar sudah tahu tentang 
idea baru yang mana kita sebenarnya patut membangunkan kawasan luar bandar. Ini 
kerana kita lihat sekarang ini 60 peratus sehingga 70 peratus rakyat kita berhijrah ke bandar 
untuk mencari pekerjaan dan juga untuk tinggal di bandar menyebabkan bandar menjadi 
sesak.  

Saya mendengar satu ceramah daripada seorang arkitek dan profesor Singapura, 
Profesor K.S Tay yang mencadangkan bagaimana membandarkan kawasan luar bandar 
yang beliau istilahkan sebagai ‘urbanization’. Semua kemudahan bandar dapat diwujudkan 
di luar bandar dengan mewujudkan apa yang dipanggil modular city. Saya rasa kita 
mungkin kena explore bahawa pembangunan sekarang ini perlu kita hijrahkan ke kawasan 
luar bandar dan modular city yang diperkatakan ini ada dalam YouTube dan sebagainya 
dapat menempatkan 100,000 orang penduduk dengan kemudahan dalam bandar dalam 
satu kawasan satu kilometer persegi sahaja.  

 



Sepatutnya saya fikir isu perumahan mampu milik ini patut dikendalikan di bawah satu kementerian atau satu board atau satu suruhanjaya seperti apa yang dilakukan oleh Singapura dalam tahun 1960-an yang mana mereka ada Housing and Development Board yang menyelaras dan juga melaksanakan program-program rumah mampu milik untuk rakyat mereka dalam masa sepuluh tahun mereka telah berjaya untuk memberi peluang kepada rakyat untuk memiliki rumah mampu milik. Kemudian, daripada segi pemantauan, saya agak bimbang kerana apabila ia dilaksanakan oleh pelbagai badan pelbagai agensi, bagaimanakah kita hendak memastikan bahawa rumah-rumah ini diterima oleh sasaran dan tidak oleh mereka yang tidak sepatutnya. Tuan Yang di-Pertua, saya melihat bahawa minat untuk pemilikan rumah ini hanya dengan memberi subsidi dan kemudahan meminjam walaupun sasaran yang hendak dibantu itu kurang mampu dan kerajaan tidak berusaha gigih untuk menurunkan harga rumah yang dibina. Pihak swasta terus membina rumah mampu tengok oleh kebanyakan rakyat dan yang mampu dibeli oleh kumpulan sosioekonomi teratas 20 peratus dan rumah yang dilancarkan dalam negara kita ini, 50 peratus daripadanya atas daripada RM500,000. Jadi maknanya kita tidak akan selesai kerana wujud ketidakseimbangan ataupun ketidaksepadanan di antara permintaan rumah dengan persediaan rumah yang dibina di dalam negara kita. Bagaimana kerajaan boleh mengadakan polisi untuk memastikan bahawa rumah yang dibina itu walaupun kita mengatakan bahawa ini adalah swasta, mereka boleh membina rumah ikut suka mereka dan sebagainya tetapi pada akhirnya rakyat dilihat tidak mampu untuk membeli rumah-rumah ini semua. Saya juga risau kerana budaya berhutang di luar kemampuan kerana ghairah kita untuk memiliki rumah, maka mereka yang tidak mampu diberi peluang untuk mendapat subsidi dan kemudian dalam program step-up ataupun end financing ini, deposit akan diberi kepada mereka. Saya diberi tahu entah betul entah tidak, saya ingin mendengar penjelasan bahawa dalam program step-up and end financing ini, pembayaran bunganya sahaja hingga ke sepuluh tahun kemudian barulah peminjam ini akan bayar kemudian dalam masa mungkin 35 tahun untuk melangsaikan hutang rumah ini. Penggunaan Akaun 2 KWSP menyebabkan tanggungan bebanan hutang yang tinggi kepada rakyat terutamanya golongan muda yang belum berumah ini. Kerisauan saya juga ialah satu paradigma yang mana kita perlu memiliki rumah walaupun di luar kemampuan. Sepatutnya pemikiran kita ialah pemilikan rumah berhemah. Maknanya bila kita mampu, kita beli. Jadi peranan kerajaan di sini adalah untuk memastikan rakyat mampu, bagaimana boleh kita meningkatkan pendapatan rakyat supaya mereka mampu membeli rumah, bukan mereka tidak mampu tetapi beli selepas itu hutang yang dibayar sehingga oleh dua generasi. Jadi ini adalah antara perkara dan lagi satu saya tengok macam rumah PR1MA, dicarinya lokasi-lokasi strategik di dalam kawasan bandar. Memang inilah yang sebenarnya diingini orang, bukan kerana orang suka duduk dalam bandar. Akan tetapi rumah-rumah yang dibina di luar bandar, tidak ada kemudahan pengangkutan yang mudah sampai ke bandar tempat mereka kerja. Kalau kita lihat negara maju kadang-kadang, orang duduk jauh, berpuluh batu daripada bandar tempat mereka kerja dan oleh sebab pengangkutannya bagus, maka rakyat boleh sampai ke tengah bandar untuk bekerja. Saya tertarik dengan satu perkara yang saya baru tahu sebenarnya dan agak teruja tetapi mungkin kementerian dan juga arkitek, perancang bandar sudah tahu tentang idea baru yang mana kita sebenarnya patut membangunkan kawasan luar bandar. Ini kerana kita lihat sekarang ini 60 peratus sehingga 70 peratus rakyat kita berhijrah ke bandar untuk mencari pekerjaan dan juga untuk tinggal di bandar menyebabkan bandar menjadi sesak. Saya mendengar satu ceramah daripada seorang arkitek dan profesor Singapura, Profesor K.S Tay yang mencadangkan bagaimana membandarkan kawasan luar bandar yang beliau istilahkan sebagai 'urbanization'. Semua kemudahan bandar dapat diwujudkan di luar bandar dengan mewujudkan apa yang dipanggil modular city. Saya rasa kita mungkin kena explore bahawa pembangunan sekarang ini perlu kita hijrahkan ke kawasan luar bandar dan modular city yang diperkatakan ini ada dalam YouTube dan sebagainya dapat menempatkan 100,000 orang penduduk dengan kemudahan dalam bandar dalam satu kawasan satu kilometer persegi sahaja.